b'\n_START_ARTICLE_\nIskandalong Hello Garci\n_START_PARAGRAPH_\nAng Iskandalong Hello Garci ay isang krisis elektoral na lumitaw noong Hunyo 2005 sa Pilipinas na tinatawag din minsan na Gloriagate. Ito ang krisis na kinaharap ni Pangulong Gloria Macapagal-Arroyo sa diumanong pakikipagsabuwatan niya kay Virgilio Garcillano, isang opisyal ng Komisyon sa Halalan upang manipulahin ang halalan ng pagkapangulo noong 2004 halalan. Lumabas ang kontrobersiya sa paglitaw ng sinasabing wiretapped conversations sa telepono sa pagitan nina Gloria Macapagal-Arroyo at Virgilio Garcillano noong canvassing ng 2004 halalan sa pagkapangulo. Sa resulta ng 2004 halalan ng pagkapangulo, si Arroyo ay nagwagi ng 12,905,808 boto laban sa 11,782,232 boto ni Fernando Poe, Jr.. Ayon sa dating diputadong direktor ng NBI na si Samuel Ong, ang wiretapped conversations sa pagitan ni Arroyo at Garcillano ay nagpapatunay ng pandaraya ni Arroyo upang manalo ng 1 milyong boto laban sa kandidatong si Fernando Poe, Jr._NEWLINE_Noong 27 Hunyo 2005, inamin ni Gloria Macapagal-Arroyo na kinausap niya ang isang opisyal ng Commission on Elections noong eleksiyon ng 2004. Humingi siya ng tawad sa sambayanan._NEWLINE_Naghain ng impeachment complaint si Oliver Lozano sa Kapulungan ng mga Kinatawan ngunit noong 6 Setyembre 2005, ibinasura ito sa plenaryo ng Mababang Kapulungan.\n_START_SECTION_\nTangkang impeachment kay Arroyo\n_START_PARAGRAPH_\nNoong 27 Hunyo 2005, inamin ni Arroyo na nakipag-usap siya sa opisyal ng COMELEC na inaangkin itong isang "pagkabigo sa paghatol". Ang kontrobersiyang Hello Garci ang naging saligan ng kasong impeachment na inihain laban kay Arroyo noong 2005 ngunit nabigo. Ang isa pang impeachment ay inihain laban kay Arroyo noong 2006 ngunit natalo sa pagboto sa Kapulungan ng mga Kinatawan ng Pilipinas.'